Source: http://docplayer.fi/1004730-Maahanmuuttajakoulutus-vapaan-sivistystyon-oppilaitoksissa-2010.html
Timestamp: 2017-11-25 12:07:11+00:00
Document Index: 1637681

Matched Legal Cases: ['kko ', 'kko ', 'kko ', 'kko ', 'kko ', 'kko ']

MAAHANMUUTTAJAKOULUTUS VAPAAN SIVISTYSTYÖN OPPILAITOKSISSA PDF
MAAHANMUUTTAJAKOULUTUS VAPAAN SIVISTYSTYÖN OPPILAITOKSISSA 2010
Download "MAAHANMUUTTAJAKOULUTUS VAPAAN SIVISTYSTYÖN OPPILAITOKSISSA 2010"
1 Janica Anderzén MAAHANMUUTTAJAKOULUTUS VAPAAN SIVISTYSTYÖN OPPILAITOKSISSA 2010 Raportit ja selvitykset 2011:14
2 Raportit ja selvitykset 2011:14 Janica Anderzén MAAHANMUUTTAJAKOULUTUS VAPAAN SIVISTYSTYÖN OPPILAITOKSISSA 2010
3 Opetushallitus ja tekijät Raportit ja selvitykset 2011:14 ISBN (pdf) ISSN-L ISSN (verkkojulkaisu) Taitto: Edita Prima Oy
4 SISÄLTÖ 1. Aluksi Selvityksen tausta ja tavoitteet Vapaa sivistystyö ja eri oppilaitosmuodot Maahanmuuttajakoulutus vapaan sivistystyön oppilaitoksissa Selvityksen kulku ja tuloksia tiivistetysti Selvityksen toteutus ja rakenne Maahanmuuttajakoulutus kyselyyn vastanneissa vapaan. sivistystyön oppilaitoksissa Maahanmuuttajaopiskelijat kyselyyn vastanneissa vapaan. sivistystyön oppilaitoksissa Maahanmuuttajaopiskelijat koulutusmuodon mukaan Maahanmuuttajien osuus oppilaitosten kokonais.-. opiskelija.määrästä Maahanmuuttajaopiskelijat äidinkielen mukaan Maahanmuuttajien osallistuminen oppilaitosten muuhun. kuin maahanmuuttajille suunnattuun opetukseen Maahanmuuttajille suunnattu omaehtoinen koulutus Yleisiä havaintoja koulutuksen tarjonnasta Omaehtoinen koulutus eri oppilaitosmuotojen mukaan Koulutuksen sisällöistä Kansalaisopistot Kansanopistot Kesäyliopistot ja opintokeskukset Muut koulutus-/rahoitusmuodot Työvoimapoliittinen koulutus Koulutuksen tarjonnasta: yleisiä sekä eri oppilaitos-. muotoihin liittyviä havaintoja Koulutuksen sisällöistä Kunnan rahoittama kotoutumiskoulutus Koulutuksen tarjonnasta: yleisiä sekä eri oppilaitos-. muotoihin liittyviä havaintoja Koulutuksen sisällöistä Tilaus- tai henkilöstökoulutus Koulutuksen tarjonnasta: yleisiä sekä eri oppilaitos-. muotoihin liittyviä havaintoja Koulutuksen sisällöistä Projekti- ja hankerahoituksella toteutettu koulutus Koulutuksen tarjonnasta: yleisiä sekä eri oppilaitos-. muotoihin liittyviä havaintoja Koulutuksen sisällöistä
5 4.5 Muu maahanmuuttajille suunnattu koulutus Koulutuksen tarjonnasta: yleisiä sekä eri oppilaitos-. muotoihin liittyviä havaintoja Koulutuksen sisällöistä Opintoseteliavustus Kotimaisten kielten opetus (S2/R2) ja yleisten kielitutkintojen testit Kotimaisten kielten opetus Yleiset kielitutkinnot ja niihin valmentava S2/R2-koulutus Yleisiin kielitutkintoihin valmentava S2/R2-koulutus Yleisten kielitutkintojen (S2/R2) testit Yhteistyö, maahanmuuttajakoulutuksen valmiudet ja tulevaisuus Yhteistyö muiden toimijoiden kanssa Maahanmuuttajakoulutuksen valmiudet Käytössä oleva aineisto Täydennyskoulutukseen osallistuminen ja sen tarve Maahanmuuttajakoulutuksen tulevaisuus oppilaitoksissa Terveisiä, kommentteja Lähteet Liite 1: Maahanmuuttajakoulutus vapaan sivistystyön oppilaitoksissa kyselylomake Liite 2: Kyselyn vastaanottaneet vapaan sivistystyön oppilaitokset Liite 3: Kyselyyn vastanneet vapaan sivistystyön oppilaitokset* ja näiden toiminta-alueet
6 Esipuhe Maahanmuuttajien osallistuminen vapaaseen sivistystyöhön on lisääntynyt viime vuosina. Maahanmuuttajien koulutusta vapaan sivistystyön oppilaitoksissa ei ole kuitenkaan aiemmin selvitetty. Selvitys on ajankohtainen myös siitä syystä, että uuteen lakiin vapaasta sivistystyöstä (1765/2009) on kirjattu uutena vapaan sivistystyön tavoitteena edistää myös monikulttuurisuuden toteutumista. Selvityksen toteutti Kansalaisopistojen liitto KoL Medborgarinstitutens förbund MiF Opetushallituksen toimeksiannosta. Selvityksen tarkoituksena oli saada kokonaiskuva siitä, millaista maahanmuuttajille suunnattua koulutustarjontaa vapaan sivistystyön oppilaitoksissa on. Kysely koski vuotta Selvitys osoittaa, että maahanmuuttajien koulutus vapaan sivistystyön oppilaitoksissa on merkittävää. Osa maahanmuuttajista opiskelee vapaan sivistystyön piirissä omaehtoisesti, osa taas osallistuu työvoimapoliittiseen, kunnan rahoittamaan tai muuhun tilaus- tai hankerahoituskoulutukseen. Opetushallitus toivoo, että selvityksestä on hyötyä sekä vapaan sivistystyön toimijoille että maahanmuuttajien kotoutumisesta vastaaville tahoille. Jorma Kauppinen johtaja 5
7 1. Aluksi 1.1 Selvityksen tausta ja tavoitteet Maahanmuuttajien määrä kasvaa Suomessa tasaisesti, ja viranomaiset sekä muut toimijat pyrkivät etsimään ratkaisuja muuttajien tarpeisiin, kuten koulutukseen. Aikuisten maahanmuuttajien koulutuksen suhteen vapaan sivistystyön oppilaitoksilla on keskeinen asema, joka vahvistui vapaan sivistystyön suuntaviivaohjauksen kaudella. Rooli vahvistunee uuden kotoutumislain myötä, joka astui voimaan syyskuussa Tämän lisäksi Vapaan sivistystyön kehittämisohjelma painottaa aikuiskoulutuksessa aliedustettujen kansalaisryhmien, kuten maahanmuuttajien, osallistumista vapaan sivistystyön koulutukseen. Kansalaisopistojen liitto KoL - Medborgarinstitutens förbund MiF ry toteutti Opetushallituksen toimeksiannosta selvitystyön, jossa kartoitettiin maahanmuuttajille suunnattua koulutustarjontaa vapaan sivistystyön oppilaitoksissa sekä maahanmuuttajien osallistumista kursseille. Selvityksen tarkoituksena oli saada kokonaiskuva koulutustarjonnan määrästä, laajuudesta sekä rahoituksesta vuoden 2010 osalta. Selvityksen tarve perustui siihen, ettei vastaavaa ajantasaista ja vertailukelpoista tietoa ole ollut aiemmin saatavilla. Selvitys toteutettiin tammikuussa 2011 verkkopohjaisena kyselynä. Kysely lähetettiin sähköpostitse niihin vapaan sivistystyön oppilaitoksiin, jotka selvityksen toteuttamisen aikaan saivat valtionosuusrahoitusta. Vastaanottajina oli 199 kansalaisopistoa, 85 kansanopistoa, 21 kesäyliopistoa, 11 opintokeskusta sekä 11 liikunnan koulutuskeskusta. Näistä yhteensä 140 oppilaitosta (43 %) vastasi kyselyyn. Saatujen vastausten pohjalta on laadittu tämä raportti, jossa tarkastellaan yhtäläisyyksiä ja eroavaisuuksia maahanmuuttajakoulutuksessa vapaan sivistystyön oppilaitoksissa ja näiden välillä. 1.2 Vapaa sivistystyö ja eri oppilaitosmuodot Vapaan sivistystyön tarkoituksena on elinikäisen oppimisen periaatteen pohjalta edistää ihmisten monipuolista kehittymistä, hyvinvointia sekä kansanvaltaisuuden, moniarvoisuuden, kestävän kehityksen, monikulttuurisuuden ja kansainvälisyyden toteutumista suomalaisessa yhteiskunnassa. Vapaa sivistystyö ei ole tutkintotavoitteista, eikä sen sisältöjä säädellä lainsäädännössä. Sen sijaan koulutuksen tavoitteista ja sisällöistä päättävät oppilaitosten ja organisaatioiden ylläpitäjät, joita ovat kunnat, kuntayhtymät, yhdistykset, säätiöt tai osakeyhtiöt. Taustayhteisöt voivat edustaa erilaisia maailmankatsomuksellisia tai uskonnollisia näkemyksiä tai toimia paikallisten ja alueellisten sivistystarpeiden pohjalta. Vapaan sivistystyön opinnot ovat yleissivistäviä, harrastustavoitteisia ja yhteiskunnallisia opintoja. Opiskelu vaihtelee iltaopiskelusta kokopäiväisiin lyhytkursseihin 6
8 tai intensiivikursseihin; kansanopistojen tarjonnassa painottuvat pitkäkestoiset, pääosin lukuvuoden pituiset vapaatavoitteiset opinnot. Vapaan sivistystyön opintoihin osallistuu vuosittain lähes miljoona henkilöä. Vapaan sivistystyön oppilaitoksia ovat: XX Kansalaisopistot, joista valtaosa on kunnan omistamia aikuisoppilaitoksia, loput yksityisiä. Opetusta järjestetään jokaisessa kunnassa, ja usein toimintaa on hajautettu eri puolille kuntaa. Opetuksen painopiste on erilaisissa taideaineissa, kädentaidoissa sekä kielissä, ja sitä järjestetään iltaisin, viikonloppuisin, intensiivikursseina, monimuoto-opetuksena sekä verkkokursseina. Yleisin toimintamuoto on 1 2 kertaa viikossa kokoontuva ryhmä. Opistot järjestävät myös avointa yliopisto-opetusta. XX Kansanopistot, jotka ovat valtakunnallisia sisäoppilaitoksia. Kansanopistoista suurin osa on erilaisten yhdistysten ja säätiöiden ylläpitämiä. Kansanopistojen pääasiallisena toimintamuotona on pitkäkestoinen koulutus, eli linjat kestävät useimmiten lukuvuoden. Lisäksi ne järjestävät eripituisia kursseja kesällä ja viikonvaihteissa. Kansanopistoissa annetaan omaehtoista, yleissivistävää ja tiettyihin ammatteihin perehdyttävää opetusta. Useissa opistoissa on myös perusopetusta, lukiokoulutusta ja ammatillista koulutusta. Lisäksi opistot järjestävät avointa yliopisto-opetusta. XX Kesäyliopistot, joita ylläpitävät alueelliset yhdistykset ja eräät maakuntaliitot. Ne ovat alueellisia koulutusorganisaatioita, jotka järjestävät muun muassa avointa yliopisto-opetusta, ammatillista täydennyskoulutusta, kielikoulutusta, työvoimapoliittista aikuiskoulutusta sekä lyhytkestoista vapaatavoitteista koulutusta. Lisäksi ne järjestävät korkeakoulutasoisia taide- ja kulttuurialojen kursseja, seminaareja ja tapahtumia, Studia Generalia -luentoja sekä ikääntyvien yliopistotoimintaa. Ammatillissivistävä koulutus toteutetaan joko omaehtoisena koulutuksena tai työnantajien tilaamana henkilöstökoulutuksena. Kesäyliopistot järjestävät myös oppisopimuskoulutusta. Kesäyliopistot toimivat hajautetusti muiden oppilaitosten tiloissa ympäri vuoden. X X Opintokeskukset, jotka ovat sivistysjärjestöjen ylläpitämiä, yksityisiä aikuisoppilaitoksia. Niiden taustajärjestöistä puolet edustaa puolueita ja ammattiyhdistysliikettä, loput ovat sitoutumattomia kansalaisjärjestöjä. Koulutustarjonta muotoutuu taustajärjestöjen aatteiden mukaisesti. Toimintamuotoja ovat opintokerhot, pienryhmäopiskelu, tutkivat opintokerhot ja Internet-kerhot. Opintokeskusten kurssit eivät johda tutkintoon, vaan ihmiset opiskelevat niillä kehittääkseen omaa tai järjestönsä osaamista. Opintokeskukset toimivat hajautetusti usein aluekeskustensa avustamina. Opintokeskuksilla on myös harrastuksiin liittyvää toimintaa, ja sivistysjärjestöt organisoivat erilaista kulttuuritoimintaa. 7
9 XX Liikunnan koulutuskeskukset (urheiluopistot), jotka järjestävät vapaatavoitteista koulutusta nuorille ja aikuisille sekä ammatillista perus- ja lisäkoulutusta. Ne toimivat myös urheilijoiden valmennuskeskuksina. 1.3 Maahanmuuttajakoulutus vapaan sivistystyön oppilaitoksissa Maahanmuuttajat ovat heterogeeninen ryhmä, ja heidän koulutustarpeensa ja -tavoitteensa vaihtelevat. Yhä useammat aikuiset maahanmuuttajat hakeutuvat opiskelijoiksi vapaan sivistystyön oppilaitoksiin. Vapaan sivistystyön oppilaitosten rooli korostuu erityisesti kunnissa, joissa ei ole tarjolla työvoimapoliittista koulutusta tai joissa työhallinto ei pysty vastaamaan kysyntään. Syyt opintojen suorittamiseen vaihtelevat muuttajien taustojen ja elämäntilainteiden mukaan. Vapaan sivistystyön oppilaitoksissa opiskelee paljon maahanmuuttajia, jotka eivät ole työnhakijoina työvoimatoimistoissa. Toisaalta omaehtoisen ja rinnasteisen koulutuksen lisääntyminen on tuonut aikuiskoulutuksen piiriin yhä enemmän myös työhallinnon asiakkaita. Vapaan sivistystyön kehittämisohjelma painottaa aikuiskoulutuksessa aliedustettujen kansalaisryhmien, kuten maahanmuuttajien, osallistumista vapaan sivistystyön koulutukseen. Koulutusta järjestävillä oppilaitoksilla on käytössään eri koulutus- ja rahoitusmuotoja, joiden keinoin he voivat vastata aikuisten maahanmuuttajien koulutustarpeisiin: XX Kotoutumiskoulutus on kotoutumislain piiriin kuuluville aikuisille maahanmuuttajille suunnattua koulutusta, jonka tavoitteena on maahanmuuttajien kotoutuminen suomalaiseen yhteiskuntaan. Työikäisten maahanmuuttajien kotoutumisesta kantaa päävastuun työhallinto; työvoiman ulkopuolella olevien kotoutumista tuetaan ensisijaisesti kunnan toimenpitein. Kotoutumiskoulutukseen kuuluu suomen tai ruotsin kielen opetusta, yhteiskuntatietoja, arkielämän taitoja, kulttuurintuntemusta sekä ammatinvalintaan ja työelämään liittyvää ohjausta. Vuonna 2011 voimaan astuvan uuden kotoutumislain myötä kotoutumispalveluihin oikeutettujen maahanmuuttajien määrä kasvaa. Lisäksi vastuuta jaetaan laajemmin eri viranomaisten ja muiden toimijoiden kesken. X X Työvoimapoliittisella koulutuksella tarkoitetaan työhallinnon tilaamaa ja rahoittamaa opetusta, joka on suunnattu työvoimatoimistossa työnhakijoina oleville henkilöille. Maahanmuuttajien kohdalla tämä linkittyy läheisesti kotoutumiskoulutukseen. Maahanmuuttajille voidaan maksaa työvoimakoulutukseen liittyvää tukea myös silloin, jos hän osallistuu muuhun kuin työvoimapoliittiseen koulutukseen (= omaehtoisen opiskelun tukeminen). 8
10 XX Omaehtoisella koulutuksella tarkoitetaan muuta maahanmuuttajille suunnattua koulutusta kuin työvoimapoliittista koulutusta. Omaehtoinen koulutus on opetusviranomaisten rahoittamaa, ja sitä järjestetään valtionosuusjärjestelmän mukaan. Omaehtoinen koulutus voi joissain tapauksissa toimia työvoimapoliittiselle koulutukselle rinnasteisena. Tällöin edellytyksenä on, että koulutus edistää maahanmuuttajan kotoutumista ja pääsyä työmarkkinoille. XX Tilaus- tai henkilöstökoulutus on yksi rahoitusmuoto, jonka turvin vapaan sivistystyön oppilaitokset voivat järjestää maahanmuuttajakoulutusta. Tilaajana voi toimia esimerkiksi kunta tai yksityinen yritys. XX Maahanmuuttajakoulutuksen järjestämiseen voi myös hakea projekti- ja hankerahoitusta muun muassa Euroopan sosiaalirahastosta (ESR), opetusviranomaisilta tai muista rahoituslähteistä. Tämä rahoitusmuoto mahdollistaa monentyyppisten opetusmuotojen toteuttamisen. X X Opintoseteli on opintotuen muoto, jonka tavoitteena on helpottaa tiettyjen kohderyhmien, kuten maahanmuuttajien, osallistumista vapaan sivistystyön koulutukseen. Opintosetelin avulla koulutuksen toteuttaja voi pienentää osallistumismaksuja tai olla perimättä niitä kokonaan. 9
11 2. Selvityksen kulku ja tuloksia tiivistetysti 2.1 Selvityksen toteutus ja rakenne Maahanmuuttajakoulutus vapaan sivistystyön oppilaitoksissa selvitys toteutettiin verkkopohjaisena kyselynä (ks. liite 1) alkuvuodesta Kysely laadittiin yhteistyössä Opetushallituksen kanssa ja siihen pyydettiin suunnitteluvaiheessa kommentteja eri vapaan sivistystyön toimijoilta. Kyselylomakkeen tekninen toteutus tapahtui Webropol-kyselysovelluksen avulla, ja se lähetettiin tammikuun 2011 alussa sähköpostitse niihin vapaan sivistystyön oppilaitoksiin, jotka kyselyn valmistelun ja lähettämisen aikaan saivat valtionosuusrahoitusta (ks. 2.2 ja liite 2). Oppilaitoksiin lähetettiin muistutussähköposti tammikuun lopussa, ja vastausaika päättyi helmikuun alussa. Vastauksia täydennettiin tarkentavilla kysymyksillä. Kyselylomakkeeseen sisältyi niin määrällisiä kuin laadullisia kysymyksiä, jotka esitettiin molemmilla kotimaisilla kielillä. Lomakkeessa kysyttiin aluksi perustietoja oppilaitoksesta (opetustuntien määrä, pää- ja tuntitoimisen opettajien lukumäärä, opiskelijamäärä sekä maahanmuuttajien osuus oppilaitoksen opiskelijoista). Tätä seurasivat osiot, joissa selvitettiin oppilaitosten tarjoaman maahanmuuttajaopetuksen laajuutta ja sisältöjä eri koulutus- tai rahoitusmuodon mukaan (vrt. 1.3.). Nämä jaoteltiin kyselyssä seuraavasti: XX omaehtoinen koulutus X { { { { { { X muulla rahoituksella toteutettu koulutus ja opintoseteliavustus työvoimapoliittinen koulutus kunnan rahoittama kotoutumiskoulutus tilaus- tai henkilöstökoulutus projekti- ja hankerahoituksella toteutettu koulutus muu maahanmuuttajille suunnattu opetus opintoseteliavustus Kyselylomakkeen kieliosiossa oppilaitoksia pyydettiin kertomaan tarkemmin tarjotusta suomi/ruotsi toisena kielenä -opetuksesta (jäljenpänä S2/R2-opetus) sekä mahdollisista yleisen kielitutkinnon testeistä ja niihin valmentavasta S2/R2-opetuksesta. Maahanmuuttajat-osiossa puolestaan tiedusteltiin koulutukseen osallistuneiden maahanmuuttajien kieliryhmiä sekä näiden osallistumista oppilaitosten muuhun opetustarjontaan. Oppilaitoksia pyydettiin lisäksi kertomaan, millä kielillä he tiedottavat opetuksestaan. Kyselyn viimeisessä osiossa oppilaitoksilta kysyttiin mahdollisista paikallisista ja/tai alueellisista yhteistyötahoista. Lisäksi heiltä tiedusteltiin nykyisen maahanmuuttajakoulutuksen valmiuksista (materiaali, opettajien täydennyskoulutus) sekä 10
12 tulevaisuuden tarpeista. Vastaajille annettiin myös mahdollisuus esittää maahanmuuttajakoulutukseen liittyviä ehdotuksia, toiveita tai muita terveisiä. Alalukuihin 2.2 ja 2.3 on koostettu tiivistetysti kyselystä saatua tietoa vapaan sivistystyön oppilaitosten maahanmuuttajaopetuksesta ja -opiskelijoista. Muutoin raportti noudattelee pääosin kyselylomakkeen järjestystä. Vastausten esittelyssä vertaillaan eri oppilaitosmuotoja sekä otetaan huomioon eroja ja/tai yhtäläisyyksiä muun muassa oppilaitosten koon ja alueellisen sijainnin mukaan. Myös oppilaitosmuotojen sisäisiä eroavaisuuksia ja/tai yhtäläisyyksiä nostetaan esiin siltä osin kuin se on oleellista. Raportissa ääni annetaan oppilaitoksille, joten lukuihin sisältyy paljon suoria lainauksia saaduista vastauksista. Raportin laatimisen aikana kävi ilmi, että osa käytetyistä käsitteistä (ks. yllä) ei ollut täysin selviä osalle kyselyyn vastanneista oppilaitoksista. Virheellisten vastausten määrää pyrittiin vähentämään esittämällä sähköpostitse tarkentavia kysymyksiä joillekin oppilaitoksille. Tästä huolimatta vastauksiin on saattanut jäädä joitakin päällekkäisyyksiä. Toinen tulosten yleistettävyyteen liittyvä seikka koskee oppilaitosten vastausaktiivisuutta (ks. 2.2.). Kesäyliopistojen, opintokeskusten ja liikunnan koulutuskeskusten kohdalla vastausprosentti jäi melko matalaksi, mikä näiden osalta heikentää vastausten yleistettävyyttä. Kuten raportissa korostetaan useaan otteeseen, saatuja tuloksia on syytä tarkastella suuntaa-antavina eikä tilastollisesti tarkkoina erityisesti edellä mainittujen oppilaitosmuotojen kohdalla. 2.2 Maahanmuuttajakoulutus kyselyyn vastanneissa vapaan sivistystyön oppilaitoksissa Kysely lähetettiin 199 kansalaisopistolle, 85 kansanopistolle, 21 kesäyliopistolle, 11 opintokeskukselle sekä 11 liikunnan koulutuskeskukselle, jotka kyselyn valmistelun ja lähettämisen aikaan saivat valtionosuusrahoitusta (http://www02. oph.fi/asiakkaat/rahoitus/yh11.html#lu). Kyselyyn vastasi 96 kansalaisopistoa (48 %), 34 kansanopistoa (40 %), 5 kesäyliopistoa (24 %), 3 opintokeskusta (27 %) sekä 2 liikunnan koulutuskeskusta (18 %). Vastanneita oppilaitoksia oli yhteensä 140 ja kokonaisvastausprosentti oli 43. Luettelot kyselyn vastaanottaneista ja siihen vastanneista oppilaitoksista löytyvät liitteistä 2 ja 3. Kyselyyn vastanneiden vapaan sivistystyön oppilaitosten joukkoon mahtuu monenlaisia oppilaitoksia eri puolilta maata. Maahanmuuttajille suunnatussa koulutuksessa on myös paljon hajontaa: joissakin oppilaitoksissa se on vakiintunut osaksi opetustarjontaa, toisissa se on vähäistä tai vasta alkutekijöissään. Kesäyliopistojen ja opintokeskusten osalta kaikki kyselyyn vastanneet oppilaitokset tarjosivat jonkin tyyppistä maahanmuuttajaopetusta. Kansalaisopistojen vastaava luku oli 78 (81 %) ja kansanopistojen 25 (74 %). Kyselyyn osallistuneista 11
13 liikunnan koulutuskeskuksista kummassakaan ei ollut tarjolla maahanmuuttajille suunnattua opetusta. Taulukko 1 osoittaa maahanmuuttajille suunnatun koulutuksen tunti- ja kurssimäärän sekä koulutukseen osallistuneiden opiskelijoiden lukumäärän. Tiedot on lajiteltu koulutusmuodon (vrt. 1.3) ja oppilaitosmuodon mukaan. Taulukossa on huomioitu kunkin koulutusmuodon kohdalla ainoastaan niiden oppilaitosten vastaukset, joilla on maahanmuuttajille suunnattua opetusta ja jotka ovat ilmoittaneet koulutuksen tuntimäärän ja/tai osallistujamäärän. Eri koulutusja rahoitusmuotoja sekä maahanmuuttajille suunnattua kielikoulutusta käsitellään tarkemmin raportin luvuissa 3, 4 ja 5. Taulukko 1. Kyselyyn vastanneiden vapaan sivistystyön oppilaitosten tarjoama maahanmuuttajakoulutus vuonna 2010 ja siihen osallistuneet opiskelijat koulutusmuodon mukaan tarkasteltuna. opetustunnit N opiskelijat N Omaehtoinen koulutus kansalaisopistot kansanopistot kesäyliopistot opintokeskukset liikunnan koulutuskeskukset - - yhteensä Työvoimapoliittinen koulutus kansalaisopistot kansanopistot kesäyliopistot opintokeskukset - - liikunnan koulutuskeskukset - - yhteensä Kunnan rahoittama kotoutumiskoulutus kansalaisopistot kansanopistot kesäyliopistot - - opintokeskukset - - liikunnan koulutuskeskukset - - yhteensä Tilaus- tai henkilöstökoulutus kansalaisopistot kansanopistot
14 kesäyliopistot - - opintokeskukset - - liikunnan koulutuskeskukset - - yhteensä Projekti- ja hankerahoituksella toteutettu koulutus kansalaisopistot kansanopistot kesäyliopistot opintokeskukset liikunnan koulutuskeskukset - - yhteensä Muu maahanmuuttajille suunnattu koulutus kansalaisopistot kansanopistot kesäyliopistot - - opintokeskukset - - liikunnan koulutuskeskukset - - yhteensä Kaikki yhteensä Taulukko 2. Maahanmuuttajakoulutuksen yhteistuntimäärät ja siihen osallistuneiden opiskelijoiden yhteislukumäärä tiedot ilmoittaneissa oppilaitoksissa, tiedot oppilaitosmuodon mukaan opetustunnit opiskelijat kansalaisopistot kansanopistot kesäyliopistot opintokeskukset liikunnan koulutuskeskukset - - yhteensä Kyselyyn vastanneissa oppilaitoksissa annettiin maahanmuuttajille suunnattua koulutusta yhteensä opetustuntia vuonna Koulutukseen osallistui yhteensä opiskelijaa. Luvut ovat kuitenkin suuntaa-antavia, sillä osa vastanneista esitti arvion opetustuntien ja opiskelijoiden määristä. Lisäksi jotkin oppilaitokset kertoivat vain opetustuntien tai oppilaiden määrän. 13
15 Omaehtoinen koulutus oli keskeisin maahanmuuttajille suunnattu koulutusmuoto vapaan sivistystyön oppilaitoksissa vuonna 2010 sekä opetuksen tuntimäärän että opiskelijoiden lukumäärän mukaan tarkasteltuna. Omaehtoisen koulutuksen opetustuntien osuus oli noin puolet kaikesta maahanmuuttajakoulutuksesta. Osallistujien osuus oli puolestaan noin 71 prosenttia kaikista yllä mainittuihin koulutusmuotoihin osallistuneista maahanmuuttajaopiskelijoista (ks. kaavio 2). Liikunnan koulutuskeskuksia lukuun ottamatta kaikki oppilaitostyypit järjestivät omaehtoista koulutusta. Koulutusmuodon osuus oli suuri erityisesti kansanopistojen kohdalla: opetustuntimäärien puolesta se vastasi noin 78 prosenttia näiden tarjoamasta maahanmuuttajakoulutuksesta. Maahanmuuttajakoulutukseen osallistuneista oppilaista 80 prosenttia osallistui omaehtoiseen koulutukseen. Kaavio 1. Maahanmuuttajakoulutuksen jakautuminen eri koulutus-/rahoitusmuotoihin kyselyyn vastanneissa vapaan sivistystyön oppilaitoksissa vuonna 2010 Työvoimapoliittisen koulutuksen osuus kaikesta maahanmuuttajakoulutuksesta oli noin 39 prosenttia ja siihen osallistuneiden osuus noin 15 prosenttia. Kansalaisopistojen kohdalla työvoimapoliittinen koulutus oli absoluuttisesti ja suhteellisesti keskeisin koulutusmuoto. Se muodosti opetustuntien mukaan tarkasteltuna noin 50 prosenttia näiden tarjoamasta maahanmuuttajakoulutuksesta. Myös kyselyyn vastanneiden kesäyliopistojen kohdalla tämä oli keskeisin koulutusmuoto (noin 48 prosenttia kaikesta maahanmuuttajakoulutuksesta). Opintokeskukset ja liikunnan koulutuskeskukset eivät järjestäneet lainkaan työvoimapoliittista koulutusta. Kunnan rahoittamaa kotoutumiskoulutusta tarjottiin kuudessa kansalaisopistoissa ja yhdessä kansanopistossa. Koulutuksen tuntimäärä kaikesta oppilaitosten tar- 14
16 joamasta maahanmuuttajakoulutuksesta oli noin 4 prosenttia ja opiskelijoiden osuus noin 5 prosenttia. Samoin tilaus- tai henkilöstökoulutusta järjestettiin melko vähän (noin 1 prosentti kaikesta maahanmuuttajakoulutuksesta), ja sitä oli tarjolla ainoastaan muutamissa kyselyyn vastanneissa kansalais- ja kansanopistoissa. Liikunnan koulutuskeskuksia lukuun ottamatta kaikki oppilaitokset järjestivät maahanmuuttajakoulutusta projekti- ja/tai hankerahoituksen avulla. Tämän rahoitusmuodon turvin järjestetty koulutustarjonta muodosti noin 3 prosenttia kaikesta maahanmuuttajille suunnatusta koulutuksesta; koulutukseen osallistuneiden osuus oli noin 6 prosenttia kaikista mainittuihin koulutusmuotoihin osallistuneista opiskelijoista. Muuta maahanmuuttajille suunnattua koulutusta järjestivät kansalais- ja kansanopistot. Tämän tyyppisen koulutuksen osuus oli noin 2 prosenttia maahanmuuttajakoulutuksesta. Osallistujien kohdalla prosenttilukema oli noin Maahanmuuttajaopiskelijat kyselyyn vastanneissa vapaan sivistystyön oppilaitoksissa Maahanmuuttajaopiskelijat koulutusmuodon mukaan Kyselystä saatujen tietojen mukaan maahanmuuttajille suunnattuun omaehtoiseen koulutukseen suurin osa maahanmuuttajaopiskelijoista osallistui (ks. kaavio 2). Lukema oli noin 72 prosenttia kaikista kyselyyn osallistuneiden oppilaitosten maahanmuuttajakoulutukseen osallistuneista opiskelijoista. Seuraavaksi eniten maahanmuuttajia osallistui työvoimapoliittiseen koulutukseen (noin 15 prosenttia). Muiden koulutus -/rahoitusmuotojen osalta lukema vaihteli 1 6 prosentin välillä. On kuitenkin syytä painottaa, että nämä lukemat ovat suuntaa-antavia, sillä osa oppilaitoksista esitti arvioin osallistujamääristä, osa ei ilmoittanut lainkaan lukemia. Omaehtoiseen koulutukseen osallistuneiden suhteellinen osuus muihin koulutus-/rahoitusmuotoihin verrattuna oli suuri erityisesti kansanopistoissa, kesäyliopistoissa ja opintokeskuksissa. Työvoimapoliittiseen koulutukseen osallistuneet maahanmuuttajaopiskelijat olivat pääsääntöisesti kansalaisopistojen asiakkaita. (Ks. taulukko 1.) 15
17 Kaavio 2. Maahanmuuttajaopiskelijoiden opiskelu eri koulutusmuodoissa kyselyyn osallistuneissa vapaan sivistystyön oppilaitoksissa vuonna Maahanmuuttajien osuus oppilaitosten kokonaisopiskelijamäärästä Kyselyssä pyydettiin oppilaitoksia arvioimaan maahanmuuttajaopiskelijoiden osuutta näiden koko opiskelijamäärästä. 37 prosenttia kaikista kysymykseen vastanneista oppilaitoksista arvioi, että heidän opiskelijoistaan 1 3 prosenttia oli maahanmuuttajia vuonna 2010 (ks. kaavio 3). 26 prosenttia vastanneista puolestaan ilmoitti, että heidän opiskelijoistaan alle 1 prosentti oli maahanmuuttajia. Ääripäistä löytyvät lukemat, joiden mukaan kuudessa prosentissa oppilaitoksista ei ollut lainkaan maahanmuuttajaopiskelijoita ja 11 prosentissa oppilaitoksista heitä oli yli kymmenesosa kaikista opiskelijoista. Kansanopistoissa oli eniten hajontaa maahanmuuttajaopiskelijoiden osuuden suhteen (ks. taulukko 2). Kysymykseen vastanneista kansanopistoista 16 prosentissa (N=5) ei ollut lainkaan maahanmuuttajaopiskelijoita vuonna 2010, kun taas 39 prosentissa (N=12) heitä oli yli 10 prosenttia. Viimeksi mainittujen joukkoon mahtuivat muun muassa Savonlinnan kristillinen opisto (pitkillä linjoilla prosenttia maahanmuuttajaopiskelijoita), Lärkkulla Folkakademi, språkoch musikutbildning (60 %), Evangeliska folkhögskolan i södra Finland (42 %), Pohjola-opisto (40 %) ja Jamilahden kansanopisto (39 %). Porvoon kansalaisopisto ja Posion kansalaisopisto suhteuttivat maahanmuuttajaopiskelijoiden määrän toiminta-alueensa maahanmuuttajien määrään. Porvoon kansalaisopistosta kerrottiin, että heidän opiskelijoistaan noin 5 prosenttia on maahanmuuttajia, kun Porvoon väkiluvusta heitä on kaikkiaan 3 prosenttia. Po- 16
18 siossa puolestaan asuu tällä hetkellä noin 10 maahanmuuttajaa, joista 2 3 on opiston asiakkaita. On syytä korostaa, että maahanmuuttajaopiskelijoiden osuuteen liittyvät prosenttiluvut ovat viitteellisiä, sillä ne perustuvat oppilaitosten arvioihin. Lisäksi osa oppilaitoksista esitti lukeman brutto- ja osa netto-oppilasmäärän mukaan. Kaikissa oppilaitoksissa ei myöskään tilastoitu erikseen maahanmuuttajaopiskelijoiden määrää. Taulukko 3. Maahanmuuttajaopiskelijoiden prosenttiosuus kyselyyn vastanneiden oppilaitosten opiskelijamäärästä oppilaitosmuodon mukaan. maahanmuuttajaopiskelijoiden osuus kansalaisopistot (N=89) kansanopistot (N=33) opintokeskukset (N=3) liikunnan koulutuskeskukset (N=2) kesäyliopistot (N=5) yhteensä (N) yhteensä (%) alle 1 % % % % yli 10 % ei tietoa yhteensä Kaavio 3. Maahanmuuttajien osuus kyselyyn vastanneiden oppilaitosten opiskelijoista, kaikki oppilaitosmuodot 17
19 2.3.3 Maahanmuuttajaopiskelijat äidinkielen mukaan Kyselyn maahanmuuttajat-osiossa oppilaitoksia pyydettiin kertomaan, mihin kieliryhmiin kuuluvia maahanmuuttajia heidän oppilaitoksessaan opiskeli vuonna Kysymykseen vastanneissa kansalaisopistoissa (N=72) viisi useitten mainittua kieltä olivat venäjä (N=67), viro (N=42), thain kieli (N=41), saksa (N=38) ja englanti (N=37). Myös kansanopistoissa (N=23) venäjänkieliset opiskelijat olivat edustetuin kieliryhmä: heitä opiskeli 19 opistossa. Tämän lisäksi useissa kansanopistoissa opiskeli arabiaa (N=16), thain kieltä (N=14), somaliaa (N=13), espanjaa (N=13) ja kurdia (N=13) puhuvia opiskelijoita. Kesäyliopistoista kysymykseen vastasi neljä opistoa, joista kaikissa opiskeli venäjänkielisiä maahanmuuttajia. Lisäksi kolmessa opistossa oli kiinaa, kahdessa italiaa, kahdessa thain kieltä ja kahdessa saksaa puhuvia opiskelijoita. Opintokeskuksista kaksi vastasi kysymykseen. Molemmissa oli somaliankielisiä opiskelijoita, minkä lisäksi kielistä mainittiin muun muassa venäjä, viro ja persia. Liikunnan koulutuskeskukset eivät vastanneet kysymykseen. Kyselylomakkeessa oli myös mahdollista listata muita kieliryhmiä, joiden edustajia opiskeli oppilaitoksissa vuonna Vastauksissa mainittiin useita eurooppalaisia (mm. kreikka, tsekki, kroatian kieli, bulgaria, tanska, ukraina, valkovenäjä, latvia, liettua), afrikkalaisia (mm. joruba, swahili) ja aasialaisia (mm. burma, japani, dari, nepali, sinhali, tamili, pashtu) kieliä sekä Israelin virallinen kieli heprea. Useat oppilaitokset ottivat eri kieliä puhuvat maahanmuuttajat huomioon näille suunnatussa tiedotuksessa. Monet tiedottavat maahanmuuttajakoulutuksesta suomen ja/tai ruotsin lisäksi englanniksi ja/tai venäjäksi sekä muutamat myös saksaksi tai viroksi. Yksittäiset oppilaitokset tiedottavat myös muilla kielillä. Useat mainitsivat, että ohjausta/tiedotusta on tarjolla eri kielillä henkilökunnan kielitaidon mukaan. Osa kertoi hoitavansa tiedottamisen maahanmuuttajien kanssa työskentelevien viranomaisten kautta. Huomionarvoista on, ettei yksikään oppilaitos ilmoittanut tiedottavansa maahanmuuttajaopetuksestaan esimerkiksi thain kielellä tai somaliaksi Maahanmuuttajien osallistuminen oppilaitosten muuhun kuin maahanmuuttajille suunnattuun opetukseen Lomakkeessa oppilaitoksia pyydettiin kertomaan, osallistuvatko maahanmuuttajat oppilaitosten muuhun kuin maahanmuuttajille suunnattuun opetustarjontaan kuuluville kursseille. Vastaukseksi riitti karkea arvio, jos tarkkaa tietoa ei ollut saatavilla. Kysymykseen vastasi yhteensä 123 oppilaitosta, joista valtaosassa (95 %) maahanmuuttajat osallistuivat muuhun opetustarjontaan vuonna Kansalaisopistoista (N=86) kaksi ilmoitti, ettei muuhun opetukseen osallistunut yhtään maahanmuuttajaa. Näistä Iisalmen kansalaisopisto huomautti, että maa- 18
20 hanmuuttajien aktivoimiseksi on tehty paljon töitä, mutta toistaiseksi nämä ovat olleet arkoja osallistumaan kursseille. Muissa kansalaisopistoissa osallistuminen vaihteli yksittäisistä henkilöistä ja muutamista opiskelijoista aktiiviseen osallistumiseen. Monissa opistoissa, joissa ei ollut erillistä maahanmuuttajille suunnattua koulutusta, maahanmuuttajat osallistuivat muuhun kurssitarjontaan. Kursseista mainittiin erityisesti liikunta, kielet, musiikki, IT-kurssit ja kädentaidot. Kansanopistoista (N=26) kolme mainitsi, etteivät maahanmuuttajat osallistuneet muuhun kurssitarjontaan. Näistä yksi ei myöskään tarjonnut erillistä maahanmuuttajille suunnattua opetusta. Kolme opistoa kertoi, että muuhun kurssitarjontaan osallistuneet maahanmuuttajat ottivat pääasiassa osaa lyhytkursseille. Borgå folkakademissa maahanmuuttajat osallistuivat muun muassa World Café en träffpunkt för alla studeranden toimintaan. Kesäyliopistoista (N=5) yhdessä maahanmuuttajat eivät osallistuneet oppilaitoksen normaaliin opetukseen; muissa osallistuminen oli vähäistä. Pohjois-Pohjanmaan kesäyliopistosta huomautettiin, että avoimina yliopisto-opintoina järjestettävät suomen kielen kurssit ovat kesäyliopiston toimialaan kuuluvaa normaalia toimintaa. Kysymykseen vastanneista kahdesta opintokeskuksesta toisessa maahanmuuttajat osallistuivat muuhun opetukseen, toisessa pääsääntöisesti ei. Liikunnan koulutuskeskuksista molemmat ilmoittivat, että maahanmuuttajia osallistui kurssitarjontaan. Eerikkälän Urheiluopistossa heitä osallistui erityisesti valmentajakoulutukseen. 19
Ajankohtaista maahanmuuttajien koulutuksesta. FT Leena Nissilä opetusneuvos, yksikön päällikkö Opetushallitus
Ajankohtaista maahanmuuttajien koulutuksesta FT Leena Nissilä opetusneuvos, yksikön päällikkö Opetushallitus Laki kotoutumisen edistämisestä 1386/2010, 30.12.2010, voimaan 1.9.2011 1. Soveltamisalan laajentaminen
VAPAAN SIVISTYSTYÖN MAHDOLLISUUDET MAAHANMUUTTAJILLE. FT Leena Nissilä opetusneuvos, yksikön päällikkö Opetushallitus
VAPAAN SIVISTYSTYÖN MAHDOLLISUUDET MAAHANMUUTTAJILLE FT Leena Nissilä opetusneuvos, yksikön päällikkö Opetushallitus Väestötilastoja *Ulkomaiden kansalaisia 155 705 henkilöä eli 2,9 prosenttia väestöstä.
VAPAAN SIVISTYSTYÖN OPPILAITOSTEN PALVELURAKENNE OPPILAITOSTEN KOULUTUSTARJONTA
3.12.2014 VAPAAN SIVISTYSTYÖN OPPILAITOSTEN PALVELURAKENNE OPPILAITOSTEN KOULUTUSTARJONTA 1. JOHDANTO... 2 2. TUTKINTOON JOHTAMATON AIKUISKOULUTUS... 5 2.1 Vapaana sivistystyönä järjestetty koulutus...